title: Recueil général et complet des fabliaux des 13e et 14e siècles/Des Estats du Siecle
text: # Recueil général et complet des fabliaux des 13e et 14e siècles/Des Estats du Siecle
  
  ### liv [DES ESTATS DU SIECLE]
  
  ﻿D’un qu’avoit .I. fil non estable, N ous lisons une istoire, ou fable,
  
  D’un qu’avoit .i. fil non estable,
  
  Qu’au comancement de sa vie
  
  Regarda l’estat de Clergie,
  
  Et vit qu’il est trop precieux,
  
  Trés aisiés, trés delicieux.
  
  Les Clers ont les prelations.
  
  Les rantes, les possessions,
  
  Les grans palaffrois, les chevaux,
  
  Les vins vieux et les vins nouveaux,
  
  Devant tous autres la parole.
  
  Si se prist aler à l’escole,
  
  Et cuyda bon Clerc devenir
  
  Et cel grant estat maintenir.
  
  Quant vint après .iii. ans ou quatre,
  
  Il regarda les enfans batre,
  
  Et la poine qu’il convient traire,
  
  Quant uns homs se veut por Clerc faire,
  
  Matin lever et tart cuchier,
  
  De jour panser, de nuyt songier,
  
  